गांववालों को महीने की बनानी होगी पर्ची : सैनी
भास्कर संवाददाता | कीरतपुर साहिब
रोहनराजदीप टोल प्लाजा नक्कियां के पांच किलोमीटर घेरे में आते गांवों के लोगों के वाहनों को टोल प्लाजा से कोई छूट नहीं मिल सकी है। इसलिए गांवों के निवासी टोल प्लाजा की पर्ची से बचने के लिए अपने वाहनों का महीना बार से पास बना लें। यह बात रोहन राजदीप टोल प्लाजा के मैनेजर दर्शन सैनी ने पत्रकारों के साथ बातचीत करते हुए कही।
उन्होंने कहा रोहन राजदीप टोलवेज कंपनी ने श्री कीरतपुर साहिब से महतपुर (हि.प्र.) तक सड़क का निर्माण किया था। इस दौरान यहां नक्कियां की टोल प्लाजा लगाया है, जिसकी मियाद नवंबर 2007 से शुरू हो कर नवंबर 2023 तक बनती है। उन्होंने बताया इकरारनामे के अनुसार कुछ सरकारी वाहनों को छोड़कर अन्य वाहन टोल प्लाजा की पर्ची के बिना नहीं है। परंतु इसके बावजूद कुछ खुद को लोकल बताकर जबरदस्ती यहां से गुजर जाते हैं।
टोल प्लाजा के पांच किलोमीटर घेरे में आते गांवों के निवासी जिनके पास अपने निजी वाहन हैं वह टोल प्लाजे का 275 रुपए का महीना के हिसाब से अपने पास बना सकते हैं।
hin_Deva bho_Deva hin_Deva hin_Deva hin_Deva